Diari Oficial de la Generalitat Valenciana


Sumari del DOGV 7892, del 09-10-2016 (2016/7880)

DECRET 135/2016, de 7 d'octubre, del Consell, pel qual concedeix la Distinció de la Generalitat a Cèlia Amorós Puente.
----------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7880


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 135/2016, de 7 d'octubre, del Consell, pel qual concedeix la Distinció de la Generalitat a Cèlia Amorós Puente. [2016/7880]  
El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per reconèixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
Cèlia Amorós, feminista, assagista, valenciana, filòsofa, catedràtica, una de les pensadores més notables de l'actualitat, és un referent imprescindible per a totes les feministes. Una teòrica incansable, que amb la teoria del «feminisme de la igualtat» genera el nou feminisme, establint els rols de gènere com un constructe social.  
Cèlia Amorós és la veu imprescindible en la reflexió sobre l'ésser humà i la seua condició. Ha introduït la perspectiva de gènere al si del coneixement, investigant en la construcció de les relacions del feminisme i la il·lustració; les dones a l'Islam; el multiculturalisme i els drets humans.  
L'extensa obra escrita i des de la primera, Cap a una crítica de la raó patriarcal, d'aquesta distingida valenciana, ha aportat al món del coneixement un nou i revolucionari enfocament de la filosofia, desvetlant-nos que vivim sota la mirada esbiaixada de l'androcentrisme del patriarcat.  
Amorós no és sols una teòrica, és una grandíssima activista feminista. La seua trajectòria personal abasta des de la militància política al valencianisme d'esquerres, la creació del Seminari Permanent Feminisme i Il·lustració, a la creació i direcció de l'Institut d'Investigacions Feministes, on ha reunit tot un grup d'investigadores de renom, que hui constitueixen la xarxa de referència en la investigació per la igualtat.  
  
El seu treball La gran diferència i les seues xicotetes conseqüències per a les lluites de les dones va obtindre en 2006 el Premi Nacional d'Assaig, convertint-se en la primera dóna que rep aquest guardó. També ha rebut la Medalla a la Promoció dels Valors d'Igualtat, atorgada pel Ministeri de Sanitat, Serveis Socials i Igualtat, en 2011; i en 2016 el Premi Clara Campoamor, concedit pel govern municipal de Madrid.  
  
Per tota aquesta trajectòria, per la incansable divulgació del seu coneixement, per ajudar a construir un món més igualitari i per ser un referent per als feminismes, prèvia deliberació del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat a Cèlia Amorós Puente.  
  
València, 7 d'octubre de 2016  
  
El president de la Generalitat,  
XIMO PUIG I FERRER